edisnord/MILQA-question-generation huggingface dataset:
qgen: title: Nürnbergi per context: A Nemzetközi Katonai Törvényszék úgy állította össze a vádlottak listáját, hogy abban a NSDAP-rezsim minden felelős tényezője (politikusok, katonák, gazdasági és pénzügyi szakemberek, pártpropagandisták) felelősségre vonás alá kerüljön:
Politikusok: Hermann Göring, Rudolf Heß, Martin Bormann, Joachim von Ribbentrop, Robert Ley, Franz von Papen.
Katonák: Hermann Göring (Luftwaffe), Wilhelm Keitel, Alfred Jodl (OKW), dr. Erich Raeder, Karl Dönitz (haditengerészet).
Az RSHA vezetői: Dr. Ernst Kaltenbrunner.
A gazdasági és pénzügyi elit képviselői: Albert Speer, dr. Hjalmar Schacht, Walther Funk, dr. Gustav Krupp von Bohlen und Halbach.
A megszállt területek parancsnokai: Hans Frank (Lengyelország), dr. Arthur Seyß-Inquart (Hollandia), Alfred Rosenberg (keleti területek), Konstantin von Neurath (Cseh és Morva protektorátus 1943-ig), Wilhelm Frick (Cseh és Morva protektorátus 1943–1945).
A nemzetiszocialista propaganda irányítói: Julius Streicher, Hans Fritzsche, Baldur von Schirach.

Kérdések:
Ki állította össze a vádlottak listáját a nürnbergi perben?
Az NSDAP-rezsim tagjainak mely csoportjait vonták felelősségre a nürnbergi perben?
Hány német politikust vontak felelősségre a nürnbergi perben?
Hány német gazdasági és pénzügyi vezetőt vontak felelősségre a nürnbergi perben?
Minek a rövidítése volt a náci Német Birodalomban az OKW?
Melyik fegyvernemet jelentette a náci Német Birodalomban a Luftwaffe elnevezés?
Minek a rövidítése volt a náci Német Birodalomban az RSHA?
Kit váltott 1943-tól Ernst Kaltenbrunner az RSHA parancsnoki posztján?
Milyen ítélet született Hjalmar Schacht ügyében a nürnbergi perben?
Mely megszállt terület parancsnoka volt Arthur Seyß-Inquart?
Ki volt a Cseh és Morva protektorátus német parancsnoka 1943. és 1945. között?
Ki volt a Cseh és Morva protektorátus német parancsnoka 1943-ig?
A nemzetiszocialista propaganda irányítói közül hány személyt vontak felelősségre a nürnbergi perben?
Ki volt Martin Bormann első gyermekének keresztapja?
Hogyan halt meg Robert Ley?
Milyen pozíciókat töltött be Walther Funk a náci Német Birodalomban?
Ki volt Lengyelország német parancsnoka a második világháború idején?
Hol született Alfred Rosenberg?
Hány vádlott ismerte el felelősségét a második világháborús eseményekért a nürnbergi perben?
Hány vádpontban találta bűnösnek a bíróság Alfred Rosenberget a nürnbergi perben?
qgen: title: Nürnbergi per context: Hermann Göringet valamennyien minden vádpontban bűnösnek találták, bár de Vabres elviekben felmentette az összeesküvés vádja alól. A birodalmi marsallal ellentétben, Hitler egykori helyettesének, Heß-nek (aki felettesének lejegyezte a Mein Kampfot) az esetében nem volt ekkora az egyetértés. A legtöbben bűnösnek találták az első és második vádpontban (de Vabres természetesen az elsőben szintén felmentést javasolt), de a harmadikban és a negyedikben szerepét eltérően ítélték meg. Nyikitcsenko valamennyi pontban bűnösnek találta. A volt pezsgőárusból külügyminiszterré avanzsált Joachim von Ribbentropot, de Vabres kivételével szintén minden vádban bűnösnek találták. De Vabres hangsúlyozta, hogy fenntartja álláspontját az első vádponttal kapcsolatban, és ezt innentől fogva kiterjesztette az összes vádlottra. Wilhelm Keitel esetében nem volt vita. Őt mind a négy vádpontban bűnösnek találták. Alfred Jodl esetében csak az amerikaiak, a szovjetek, Birkett és Falco között volt teljes egyetértés, miszerint minden vádpontban bűnös, de Vabres azonban az elsőben és negyedikben, Sir Lawrence pedig a negyedikben ártatlannak vélte.

Kérdések:
Hány vádpontban találták bűnösnek Hermann Göringet a nürnbergi perben?
Hány fő vádpontot tartalmazott a vádirat a nürnbergi perben?
Ki volt a birodalmi marsall a náci Német Birodalomban?
Miről szól Adolf Hitler Mein Kampf című műve?
Hol kezdte el írni Adolf Hitler Mein Kampf című művét?
Milyen szerepet játszott Rudolf Heß a Mein Kampf megszületésében?
Hány vádpontban találta bűnösnek Nyikitcsenko Rudolf Heß-t a nürnbergi perben?
Milyen termék értékesítésével foglalkozott Joachim von Ribbentrop, mielőtt külügyminiszterré nevezték ki?
Hogyan került kapcsolatba Joachim von Ribbentrop a pezsgőgyártással?
Volt vita a bírók között Wilhelm Keitel ítéletével kapcsolatban a nürnbergi perben?
qgen: title: OEKO-TEX context: Az OEKO-TEX (régebben használt írásmóddal – és egyben ez is a kiejtése –: Öko-Tex) szabvány textil- és bőripari termékek és az azokon alkalmazott kellékek (cérnák, gombok, cipzárak, tépőzárak, címkék stb.) számára kidolgozott, humánökológiai szempontok szerint összeállított vizsgálati és tanúsítási rendszer. Előírja a textil- és ruhaipari gyártásban használt anyagokban előforduló kémiai anyagoknak azt a még megengedett mennyiségét, ami az emberi szervezetre nézve nem jelent veszélyt. A nemzetközi OEKO-TEX Szervezethez tartozó akkreditált vizsgáló intézetek hivatottak arra, hogy a termékeket ebből a szempontból minősítsék és ezt követően rendszeresen ellenőrzik, hogy az OEKO-TEX tanúsítványt megszerzett termékek folyamatosan teljesítik-e az előírt követelményeket. Ez biztosítja a fogyasztóközönség számára, hogy az OEKO-TEX megkülönböztető jelzéssel ellátott termékek az egészségre nézve nem ártalmasak. Magyarországon és néhány környező országban az OEKO-TEX tanúsítványok kiadására az INNOVATEXT Zrt. jogosult.
Az OEKO-TEX Szervezet a következő tanúsítási rendszereket tartja fenn és alkalmazza:

Kérdések:
Hogyan ejtjük ki az OEKO-TEX szabvány nevét?
Milyen humánökológiai szempontokat vettek figyelembe az OEKO-TEX tanúsítvány létrehozásakor?
Mit ír elő az OEKO-TEX szabvány?
Hány vizsgáló intézet végez OEKO-TEX tanúsítást?
Magyarországon mely szervezet adhat ki OEKO-TEX tanúsítványt?
A termékek minősítése mellett mi a feladatuk az OEKO-TEX Szervezethez tartozó akkreditált vizsgáló intézeteknek?
Hogy néz ki az OEKO-TEX megkülönböztető jelzés?
Honnan tudhatja a fogyasztó, hogy egy termék nem ártalmas az egészségre?
Az OEKO-TEX tanúsítvány azt jelenti, hogy a termék készítése közben nem használnak egészségre káros anyagokat?
qgen: title: OEKO-TEX context: OEKO-TEX Standard 100 – Általános vizsgálati és tanúsítási rendszer textil-, ruha és bőripari termékek számára, annnak tanúsítására, hogy a termék nem tartalmaz az egészségre ártalmas anyagokat.
OEKO-TEX STeP – Tanúsítási rendszer annak ösztönzésére, hogy a gyártók a fokozottabb környezetvédelem, a munkahelyi biztonság és a szociális felelősségérzet szempontjai szerint optimalizálják gyártási technológiáikat és a munkakörülményeket.
OEKO-TEX Made in Green – Ez a címke olyan ruházati és lakástextil termékeken alkalmazható, amelyeket a STeP tanúsítás követelményeit kielégítő eljárással készítettek és abban az OEKO-TEX Standard 100 szerinti vizsgálatok egészségre ártalmas anyagot nem mutattak ki.
OEKO-TEX Leather Standard – A valódi bőrből készült termékekre vonatkozik (műbőrökre nem!) és lényegében ahhoz hasonló tanúsítási rendszer, mint a Standard 100: azt tanúsítja, hogy a bőripari termékben nincsenek az egészségre káros vegyszerek.

Kérdések:
Milyen termékeket tanúsít az OEKO-TEX Standard 100 rendszer?
Mit tanúsít az OEKO-TEX Standard 100 tanúsítvány?
Honnan látható, ha egy termék rendelkezik OEKO-TEX tanúsítvánnyal?
Csak textilipari termékek kaphatnak OEKO-TEX tanúsítványt?
Mire ösztönöz az OEKO-TEX STeP tanúsítási rendszer?
Az OEKO-TEX Made in Green tanúsítvánnyal rendelkező termékek egyben megfelelnek az OEKO-TEX Standard 100-nak is?
Kaphatnak-e műbőrök OEKO-TEX Leather Standard tanúsítványt?
Mit igazol az OEKO-TEX Leather Standard?
Biztosak lehetünk-e benne, hogy az OEKO-TEX Leather Standard tanúsítványt megszerzett bőrtermék elkészítése során nem használtak egészségre káros vegyszereket?ése során
Hol végzik az OEKO-TEX tanúsítást?
qgen: title: OEKO-TEX context: OEKO-TEX Eco Passport – Az ezzel a tanúsítással rendelkező vegyszergyártók azt igazolhatják, hogy a textil-, ruha- és bőrgyártásban alkalmazott vegyszereik és segédanyagaik (színezékek, a funkcionális kikészítéshez használt vegyületek, appretálószerek, kenőanyagok, oldószerek stb.) a fenntartható textilgyártáshoz felhasználhatóak.
OEKO-TEX Detox to Zero – Az OEKO-TEX egy szolgáltatása, amely értékeli a textíliát gyártó cég vegyszerkezelésének és hulladékvíz- és veszélyesanyag-kibocsátásának kezelését, összhangban a Greenpiece Detox kampányának követelményeivel.

Kérdések:
Kik vagy mik kaphatnak OEKO-TEX Eco Passport tanúsítványt?
Mit tanúsít az OEKO-TEX Eco Passport tanúsítvány?
Mire valók az appretálószerek?
Milyen kenőanyagokat használnak a textiliparban?
Tanúsítvány-e az OEKO-TEX Detox to Zero?
Mi a hulladékvíz?
Milyen szolgáltatást nyújt az OEKO-TEX a veszélyesanyag-kibocsátással kapcsolatban?
qgen: title: OEKO-TEX context: Az 1990-es évek elején először Svájcban és Németországban vezettek be a textilanyagok körében olyan vizsgálati módszereket, amelyeket korábban csak más analitikai területeken alkalmaztak (például atomabszorpciós és gázkromatográfiás vizsgálatok). Ezek a vizsgálatok kimutatták, hogy még az olyan természetes szálasanyagok, mint a pamut, tartalmazhatnak az egészségre káros anyagokat, mint például nehézfémeket, formaldehidet stb. Azonban olyan textíliákat előállítani, amelyek egyaránt megfelelnek a fogyasztói igényeknek (divatos színek, könnyű kezelhetőség, hosszú élettartam és egyéb funkcionális követelmények) és a környezetvédelem és az egészségvédelem követelményeinek is, egyáltalán nem egyszerű feladat. A divat- és funkcionális igények nem elégíthetők ki bizonyos vegyi anyagok alkalmazása nélkül.

Kérdések:
Mikor kezdtek gázkromatográfiás vizsgálatokat végezni textilanyagokon?
Milyen egészségre káros anyagokat tartalmazhat például a pamut?
Hogyan kerülhetnek nehézfémek a pamutba?
Természetes szálasanyag-e a pamut?
Milyen fogyasztói igények merülhetnek fel a textiltermékekkel kapcsolatban?
Milyen funkcionális igényei vannak a fogyasztóknak a textiltermékekkel kapcsolatban?
Hol vezették be először a textilanyagok gázkromatográfiás vizsgálatát?
qgen: title: OEKO-TEX context: Amikor világossá vált, hogy a textíliákban lehetnek az egészségre ártalmas anyagok, még nem létezett a textíliák humánökológiai minőségének megítéléséhez megbízható termékvédjegy, amely a fogyasztóközönséget tájékoztatta volna, sem pedig egységes határérték-rendszer, amely a textilgyáraknak és a ruhaipari vállalatoknak útmutatást adott volna arra, hogy a textiltermékekben előforduló ártalmas anyagok milyen mennyisége tekinthető még elfogadhatónak anélkül, hogy azok az egészségre ártalmasak lennének. Ezért az Osztrák Textilipari Kutatóintézet (ÖTI) és a német Hohenstein Kutatóintézet az akkor már rendelkezésre álló vizsgálati szabványok alapján közösen kialakította az ún. OEKO-TEX Standard 100-at. Ez egy vizsgáló és tanúsító rendszer, amely a modern textilfelhasználók sokrétű minőségi igényét veszi figyelembe, és egyidejűleg tekintettel van a textilipar összetett termelési feltételeire (globális szervezet, erős nemzetközi munkamegosztás, különböző felfogás a tekintetben, hogy mely anyagok és azok milyen mértékű előfordulása tekinthető károsnak) is.

Kérdések:
Hogy alakult ki az OEKO-TEX Standard 100?
Milyen rendszer az OEKO-TEX Standard 100?
Jellemző-e a textiliparra az erős nemzetközi munkamegosztás?
Nemzetközi rendszer-e az OEKO-TEX Standard 100?
Hogyan derült ki, hogy a textíliákban lehetnek az egészségre ártalmas anyagok?
Mit mutat meg az egységes határérték-rendszer a textiliparban?
qgen: title: OEKO-TEX context: 1992-ben létrejött a nemzetközi OEKO-TEX Szervezet, amelyet az osztrák, a német és a svájci textilipari kutató intézetek alapítottak, majd csatlakozott hozzá több más ország hasonló intézménye is (a magyar INNOVATEXT 1994-ben). Az OEKO-TEX Szervezet tevékenysége és hatásköre nemcsak Európára, hanem az USA-ra és több dél-amerikai és ázsiai országra is kiterjed. 2018 évi adatok szerint több mint 70 országban van a szervezethez tartozó intézmény, 18 semleges vizsgáló és kutató intézet tartozik a szervezethez, közülük Magyarországon az INNOVATEXT Kutató és Fejlesztő Intézet Zrt.-nek van joga nemzetközileg is elismert tanúsítványt kiállítani (az INNOVATEXT ebbeli hatásköre több más kelet-európai országra is kiterjed).

Kérdések:
Mikor hozták létre a nemzetközi OEKO-TEX Szervezetet?
Kik alapították a nemzetközi OEKO-TEX Szervezetet?
Melyik magyar cég tagja a nemzetközi OEKO-TEX Szervezetnek?
Csak Európában tevékenykedik a nemzetközi OEKO-TEX Szervezet?
Hány ország csatlakozott 2018-ig a nemzetközi OEKO-TEX Szervezethez?
Hány országban van joga az INNOVATEXT Kutató és Fejlesztő Intézet Zrt.-nek nemzetközileg is elismert tanúsítványt kiállítani?
qgen: title: OEKO-TEX context: Az OEKO-TEX Standard 100 célja, hogy a textil- és a textilruházati ipar humánökológiai szempontból kifogástalan termékeket gyártson, a kereskedők vevőiknek egészségügyi szempontból kifogástalan textilterméket ajánlhassanak és a fogyasztóközönséget megbízható módon tájékoztassa – a termék megfelelő megjelölésével – arról, hogy az OEKO-TEX által tanúsított termék az egészségre nem ártalmas. Ezt fejezi ki a tanúsító címke „Bizalom a textíliában” felirata.
2018. évi adatok szerint mintegy 100 ország 10 ezer gyártó cége alkalmazza az OEKO-TEX Standard 100 minősítést termékein és e termékek száma meghaladja a 160 ezret. Ezáltal ez a megkülönböztető védjegy az ártalmas anyagokra vonatkozó, világszerte legismertebb és legelterjedtebb vizsgálati jelölés. A bizonyítványok 46,6%-át európai, 50,2%-át ázsiai, 3,2%-át pedig észak- és dél-amerikai, afrikai és ausztráliai gyártású termékekre adták ki. Magyar textil- és ruhaipari cégek is többen szerepelnek a tanúsított gyártmányok előállítói között. Egy 2008-ban végzett nemzetközi közvélemény-kutatás azt mutatta, hogy az európai vásárlók 42%-a ismeri az OEKO-TEX jelzést és annak lényegét.

Kérdések:
Mit igazol az OEKO-TEX megjelölés?
Milyen felirat található az OEKO-TEX tanúsító címkén?
Melyik iparágban működik az OEKO-TEX Standard 100 tanúsítvány?
Mennyire elterjedt az OEKO-TEX Standard 100 minősítés?
Melyik földrészen gyártják a legtöbb, OEKO-TEX Standard 100 minősítéssel rendelkező terméket?
Hány magyar cég szerzett termékeire OEKO-TEX Standard 100 minősítést?
Végeztek-e felmérést arról, mennyire ismerik az európai vásárlók az OEKO-TEX jelzést?
Mennyien ismerik az OEKO-TEX jelzést a vásárlók közül?
qgen: title: OEKO-TEX context: Az OEKO-TEX Standard 100 szerinti minősítés széles körű anyagvizsgálattal kezdődik, amely több mint száz paramétert tartalmaz annak megállapítására, hogy a veszélyesnek minősített vegyi anyagok előfordulnak-e és milyen mennyiségben a vizsgált termékben. Ennek során vizsgálják a törvény által tiltott és szabályozott vegyületeket, az ismert egészségre ártalmas vegyi anyagokat, valamint az egészséggel összefüggő paramétereket. Az ezekkel kapcsolatos előírásokat rendszeresen aktualizálják a tudományos eredményeknek és a mindenkori törvényi előírásoknak megfelelően.
A szabvány ezekre az anyagokra nézve veszélyességi határértékeket tartalmaz. Ahhoz, hogy a termék a szabvány szerint elfogadhatónak legyen minősíthető, a benne kimutatható vegyi anyagok mennyisége illetve az egyéb előírt paraméterek egyike sem haladhatja meg a határértéket. Ilyen kritérium vonatkozik többek között a következő anyagokra (de a lista folyamatosan bővül, korszerűsödik!):
tiltott azoszínezékek,
rákkeltő és allergiát okozó színezékek,
formaldehid,
peszticidek,
klórozott fenolok,
szerves klór tartalmú benzolok és toluolok,
extrahálható nehézfémek,
ftalát tartalom,
szerves ónvegyületek,

Kérdések:
Hány paramétert vizsgálnak az OEKO-TEX Standard 100 anyagvizsgálatánál?
Mi a célja az OEKO-TEX Standard 100 szerinti anyagvizsgálatnak?
Milyen anyagok a peszticidek?
Mely, törvény által tiltott vegyünetek jelenlétét vizsgálják az OEKO-TEX Standard 100 minősítés során?
Mennyi az elfogadható határérték az OEKO-TEX Standard 100 szerint a formaldehid-tartalomra vonatkozóan?
Minden azoszínezék tiltott?
Mikor fogadható el az OEKO-TEX Standard 100 szabvány szerint egy termék?
qgen: title: OEKO-TEX context: Az OEKO-TEX Standard 100 négy termékosztályt határoz meg:
I. Csecsemők és kisgyermekek által használt termékek (2 éves korig)
II. A bőrrel közvetlenül és nagy felületen érintkező termékek
III. A bőrrel közvetlenül nem vagy csak kis felületen érintkező termékek
IV. Lakás- és dekorációs textilanyagok (amelyek a testtel közvetlenül nem vagy alig érintkeznek)Az eddig megvizsgált és minősített termékek túlnyomó többsége (több mint 90%-a) az I. és II. termékosztályba tartozott.
A szabvány a négy termékosztályra nézve más-más határértékeket ír(hat) elő, annak figyelembe vételével, hogy az adott paraméter a testfelülettel érintkezve mennyire lehet veszélyes az emberi szervezetre nézve. Minél intenzívebben érintkezik egy termék a bőrrel, annál szigorúbb humánökológiai követelményeknek kell megfelelnie. Ez magyarázza, hogy a szabvány különösen szigorú követelményeket támaszt a csecsemők és kisgyermekek által viselt illetve használt termékekre.
Ha a vizsgálatok mindegyike szerint megfelelően minősíthető a termék, megkaphatja az OEKO-TEX védjegy használati jogát. Az erre vonatkozó bizonyítvány 1 évig érvényes, de érvényessége többször is meghosszabbítható.

Kérdések:
A gyermekek számára készülő termékek meddig tartoznak az OEKO-TEX Standard 100 szerinti I. termékosztályba?
Mi az összefüggés a bőrrel való érintkezés foka és az adott termékre vonatkozó követelmények között az OEKO-TEX Standard 100 szabványban?
Milyen humánökológiai követelményeket ismerünk?
Előfordul-e az OEKO-TEX Standard 100 szabványban, hogy a II. és a III. termékosztályban különböző határértékek vonatkoznak ugyanarra a veszélyes anyagra?
Meddig használható egy terméken az OEKO-TEX védjegy?
Hogyan lehet meghosszabbítani az OEKO-TEX védjegyet?
Az OEKO-TEX Standard 100 szabványban a csecsemőknek vagy a felnőtteknek készült termékekre vonatkoznak szigorúbb szabályok?
qgen: title: OEKO-TEX context: Az OEKO-TEX Szervezet 2013 júniusában a korábbi OEKO-TEX 1000 Standard továbbfejlesztéseként bevezette a Sustainable Textile Production (STeP) (szó szerinti fordításában: Fenntartható Textilgyártás) elnevezésű tanúsítványt. Ezzel azt kívánják ösztönözni, hogy a gyártók a fokozottabb környezetvédelem, a munkahelyi biztonság és a szociális felelősségérzet szempontjai szerint optimalizálják gyártási technológiáikat és a munkakörülményeket. 2013 júliusától ez a tanúsítás váltotta fel az OEKO-TEX 1000 Standard és az OEKO-TEX Standard 100 plus szerinti tanúsítványt.
Az OEKO-TEX STeP szorosan kapcsolódik az OEKO-TEX Standard 100-hoz, és azt a hiányosságot pótolja, hogy a megkülönböztető jel ne csak a végtermék vizsgálatán alapuljon, hanem a teljes gyártási folyamat környezetvédelmi szempontból végrehajtott vizsgálatán is. Az OEKO-TEX STeP szerinti tanúsításhoz a vállalatoknak a környezetkímélő gyártási folyamatukra vonatkozó, meghatározott követelményeknek kell megfelelniük, és igazolniuk kell, hogy a teljes termelésük legalább 30%-a az OEKO-TEX Standard 100 szerint tanúsított.
A megkívánt követelmények közé tartozik többek között:
a környezetre ártalmas segédanyagok és színezékek kizárása,

Kérdések:
Miért vezették be a Sustainable Textile Production (STeP) tanúsítványt?
Kiadnak-e még OEKO-TEX Standard 100 plus szerinti tanúsítványt?
Mit vizsgáltak a korábban érvényes OEKO-TEX Standard 100 tanúsítvány kiadása előtt?
Mit vizsgálnak az OEKO-TEX STeP tanúsítvány kiadása előtt?
Mikor kaphatja meg egy gyártó cég az OEKO-TEX STeP szerinti tanúsítást?
Miről szól az OEKO-TEX 1000 Standard minősítés?
Melyik iparágban elérhető az OEKO-TEX STeP tanúsítvány?
Milyen szempontjai vannak a szociális felelősségérzetnek?
Mikor vezették be az OEKO-TEX STeP tanúsítványt?
Milyen szempontból vizsgálja a gyártási folyamatot az OEKO-TEX STeP tanúsítvány?
qgen: title: OEKO-TEX context: a szennyvíz és a szennyezett levegő tisztítására vonatkozó törvények betartása,
az energiatakarékosság,
a zaj- és porképződés elkerülése,
megfelelő minőségbiztosítás,
a munkavédelmi előírások betartása,
a gyermekmunka tilalma,
egy környezetvédelmi menedzsment rendszer alapvető elemeinek bevezetése.
Az üzemet egy arra illetékes, az OEKO-TEX Szervezethez tartozó intézet független auditora vizsgálja meg. A tanúsítvány három évig érvényes, és rendszeresen meg kell újítani.
A STeP tanúsítvány 3 fokozatot állapít meg:
1. fokozat – bevezető szint: a tanúsítási eljárásban feltett alapvető kérdésekre adott válaszok legalább 70%-ban megfelelők voltak, ill. az előírt kritériumok teljesültnek.
2. fokozat – jó teljesítmény és további optimálási lehetőség: a feltett alapvető és kiegészítő kérdésekre adott válaszok megfelelők.
3. fokozat – kiváló válaszok, megfelel a "legjobb gyakorlat" (Best Practice) követelményeinek.
A STeP címkét nem helyezik el a termékeken, ez inkább a feldolgozási láncban részt vevő vállalatok közötti információt ("Business-to-Business") szolgálja. A MySTeP adatbázisban a tanúsítást elnyert cégek valamennyi erre vonatkozó adata megtalálható és a partnercégek számára hozzáférhető.

Kérdések:
Ki végzi az OEKO-TEX STeP vizsgálatot?
Kitől kell függetlennek lennie az OEKO-TEX STeP vizsgálatot végző auditornak?
Mennyi ideig érvényes az OEKO-TEX STeP tanúsítvány?
Mi történik, ha egy cég nem újítja meg az OEKO-TEX STeP tanúsítványát?
Mi jellemző az OEKO-TEX STeP tanúsítvány középső fokozatára?
Hányadik fokozatba sorolják az OEKO-TEX STeP szerint a legjobb gyakorlat követelményeinek megfelelő céget?
Melyek a "legjobb gyakorlat" követelményei az OEKO-TEX STeP szerint?
Találunk-e OEKO-TEX STeP címkét bizonyos termékeken?
Hol láthatják a cégek, hogy a partnereik megfelelnek-e az OEKO-TEX STeP követelményeinek?
qgen: title: OEKO-TEX context: A Made in Green by OEKO-TEX címke olyan ruházati és lakástextil termékeken alkalmazható, amelyeket a STeP tanúsítás követelményeit kielégítő eljárással készítettek és abban az OEKO-TEX Standard 100 szerinti vizsgálatok egészségre ártalmas anyagot nem mutattak ki. A címke tartalmaz egy olyan kódot, amelynek alapján beazonosíthatók a gyártási láncban részt vevő gyártó üzemek és országok. Minden beszállítónak be kell tartania a tanúsításhoz tartozó minőségi előírásokat és a munkavégzés etikai követelményeit. A tanúsítás egy évig érvényes.

Kérdések:
Mit jelez a Made in Green by OEKO-TEX címke?
A Made in Green by OEKO-TEX címke ugyanazt jelzi, amit az OEKO-TEX Standard 100 címke?
Milyen kód szerepel a Made in Green by OEKO-TEX címkén?
Mennyi ideig használhatja a Made in Green by OEKO-TEX címkét a gyártó egy terméken?
Mi történik, ha lejár a Made in Green by OEKO-TEX címke érvényessége?
qgen: title: OEKO-TEX context: Az Eco Passport tanúsítással rendelkező vegyszergyártók azt igazolhatják, hogy a textil-, ruha- és bőrgyártásban alkalmazott vegyszereik és segédanyagaik, mint pl. a színezékek, a funkcionális kikészítéshez használt vegyületek, appretálószerek, kenőanyagok, oldószerek stb. a fenntartható textilgyártáshoz felhasználhatóak.
A tanúsítás kritériumai:
A gyártónak nyilatkoznia kell arról, hogy termékei szerepelnek a REACH rendelet SVHC jegyzékében illetőleg arról, hogy nem szerepelnek az Oeko-Tex Standard 100-ban felsorolt tiltott szerek között.
Egy az OEKO-TEX Szervezethez tartozó illetékes laboratóriumnak szúrópróbaszerűen meg kell vizsgálnia a terméket, hogy az alkalmazott vegyszerek koncentrációja nem haladja-e meg a megengedett küszöbértéket.
A tanúsítás egy évig érvényes.

Kérdések:
Kik kaphatnak Eco Passport tanúsítványt?
Mire szolgálnak az appretálószerek?
Mit igazol az OEKO-TEX Eco Passport?
Miről szól a REACH rendelet?
Minden terméket megvizsgálnak az illetékes laboratóriumok, hogy kiadják az OEKO-TEX Eco Passportot?
Mennyi időre adják ki az Eco Passport minősítést?
qgen: title: OEKO-TEX context: Az OEKO-TEX Leather Standard a valódi bőrből készült termékekre vonatkozik (műbőrökre nem!) és lényegében ahhoz hasonló tanúsítási rendszer, mint a Standard 100: azt tanúsítja, hogy a bőripari termékben nincsenek az egészségre káros vegyszerek. Ha a kész bőráruban más anyagok (pl. fémek, textíliák) is találhatók, a Standard 100 szerinti vizsgálatokat kell lefolytatni. A Leather Standard a minősítésben ugyanúgy négy termékosztályt határoz meg, mint a Standard 100: 
I. Csecsemők és kisgyermekek által használt termékek (2 éves korig)
II. A bőrrel közvetlenül és nagy felületen érintkező termékek
III. A bőrrel közvetlenül nem vagy csak kis felületen érintkező termékek
IV. Lakás- és dekorációs textilanyagok (amelyek a testtel közvetlenül nem vagy alig érintkeznek)A tanúsítás egy évig érvényes.

Kérdések:
Szerezhetnek-e OEKO-TEX Leather Standard minősítést a műbőrök?
Milyen termékekre érvényes az OEKO-TEX Leather Standard?
Mit jelent az OEKO-TEX Leather Standard minősítés?
Hány termékosztálya van az OEKO-TEX Standard 100 tanúsítványnak?
Hányadik termékosztályba tartoznak a dekorációs textilanyagok az OEKO-TEX rendszerben?
Milyen valódi bőrből készült termékeket használnak a kisgyermekek?
Milyen állatok bőrére vonatkozik az OEKO-TEX Leather Standard?
qgen: title: Olimpiai játékok context: Az olimpiai játékok több sportágat magába foglaló nemzetközi eseménysorozat az ókori olümpiai játékok mintájára. Az újkori olimpiai játékok sora – az ókori olümpiák mintájára, 1503 év elteltével – 1896-ban Athénban kezdődött el, és minden olimpiád elején tartották meg. Az eseménysorozatot egészen 1920-ig csak nyáron rendezték meg, az első téli olimpiát 1924-ben Franciaország Chamonix nevű városa szervezhette. A nyári és a téli olimpiai játékokat 1992-ig egy éven belül rendezték, 1994-től a nyári játékok az olimpiád első, a téli játékok pedig az olimpiád harmadik évében vannak.

Kérdések:
Mikor rendezték az utolsó ókori olimpiát?
Az Ókorban hogy nevezték az olimpiát?
Mit jelent az olimpiád szó?
Mikor tartottak először télen olimpiát?
Hol tartották az első újkori olimpiát?
Hány év telik el a téli és a nyári olimpia között?
Hány sportág szerepel az olimpiai játékok programjában?
Meddig tartották ugyanabban az évben a téli és a nyári olimpiákat?
Miért kezdték különböző években tartani a téli és a nyári olimpiát?
=2. Hogyan hívták az ókori olimpiákat?
Ugyanabban az évben szokták tartani a téli és a nyári olimpiát?
qgen: title: Olimpiai játékok context: Az első ókori olümpiai játékokat (görögül: Ολυμπιακοί Αγώνες [olimpiákoj agónész]) i. e. 776-ban tartották a görögországi Olümpiában, és egészen i. sz. 393-ig rendezték meg, de ekkor Nagy Theodosius császár a kereszténység végleges megszilárdítása érdekében minden pogány rendezvényt betiltott, így az olümpiai játékokat is beszüntette – közel 11 évszázados fényes múlt után. Az olimpiai játékok felélesztésének a gondolata Panajótisz Szúcosz görög költő és újságíró fejében fordult meg először 1833-ban, amit a „Halottak párbeszéde” című versében is megfogalmazott. Az első újkori, olimpiára emlékeztető rendezvény Evangélisz Zápasz anyagi támogatásával 1859-ben jött létre. Ő állta a Pánhellén Stadion felújítási költségeit is, és ott rendezték meg a hasonló 1870-es és 1875-ös játékokat is. Ezt szerte a világon újságokban és közleményekben tudatták az emberekkel, a London Review például azt írta, hogy „az olümpiai játékok, melyeket évszázadokra abbahagytak, ismételten elkezdődtek! Valóban meglepő hír…, hogy a klasszikus ókori játékokat Athén mellett újra felébresztették.”

Kérdések:
Honnan származik az olimpiai játékok elnevezés?
Mikor rendeztek először olimpiai játékokat?
Mikor tartották az utolsó ókori olimpiát?
Miért értek véget az ókori olimpiák?
Miért tartották pogány dolognak az olümpiát?
Miért változott a játékok neve olümpiairól olimpiaira?
Kinek jutott eszébe először az Újkorban, hogy fel kéne éleszteni az olimpiai játékok hagyományát?
Milyen újkori szövegben említik először, hogy jó lenne újra megtartani az olimpiákat?
Ki adott pénzt a Pánhellén Stadion rendbehozatalára?
Miért nem nevezik újkori olimpiának az 1859-ben a Pánhellén Stadionban zajlott rendezvényt?
Ki tiltotta be az ókori olümpiákat?
qgen: title: Olimpiai játékok context: Az olümpiai játékok eredetét mítoszok sora lengi körbe, de ezek mind megegyeznek abban, hogy a játékok isteni eredetűek. Az egyik szerint Zeusz nevéhez fűződik az olimpiai játékok megalapítása, mert itt birkózott meg apjával, Kronosszal az isteni trónért.
Egy másik mondakör szerint Pelopsz volt az alapító, aki egy győztes kocsiversenyt vívott Oinomaosszal, Pisza királyával, és így nyerte el a szépséges királylány, Hippodameia kezét. A harmadik mondakör szerint Héraklész az olimpiai játékok szülőatyja, aki egyik próbatétele – Augeiasz istállójának kitakarítása – után bosszúból elfoglalta Éliszt, és a győztes zsákmányából alapította meg Olümpiában a versenyeket. Bárki is volt az alapító istenség, felépítette az olümpiai sztadiont és a környező építményeket, majd megállapította a „sztadion” versenytávját (görög: στάδιον, latin: stadium), amelynek nagysága Olümpiában 184,97 m volt (más görög városállamokban ettől eltérő méretű volt, például Athénban 192,27 m, Delphoiban 177,55 m). Egyébként 1 sztadion=6 plethron=600 pusz (görög láb).

Kérdések:
Kivel mérkőzött meg Zeusz az isteni trónért?
Ismerjük-e pontosan az olümpiai játékok eredetét?
Mit tudunk az olümpiai játékok eredetéről?
Hány mítoszt ismerünk az olümpiai játékok eredetéről?
A mondák szerint ki volt az olümpiai játékok megalapítója?
=5. Az egyes mítoszok kit tartanak az olimpiai játékok alapítójának?
Igaz-e, hogy a sztadion egy mértékegység?
Milyen mértékegység a stadium?
Mekkora az olümpiai sztadion versenytávja?
Hány méter egy ókori sztadion?
Az Ókorban hány görög lábnak felelt meg egy sztadion?
Minek a létrehozását tulajdonítják az olümpiák megalapítójának?
Miért volt eltérő a sztadium nagysága a különböző görög városállamokban?
qgen: title: Olimpiai játékok context: Az első olümpiai játékokat i. e. 776-ban tartották, bár valószínű, hogy már korábban is folytak sportversenyek, ezt követően általában négyévente rendezték meg. A két olümpia között eltelt időt olümpiádnak nevezték, ami egy idő után időszámítási alap is lett. Az ókori olümpiai játékok népszerűsége csak folyamatosan emelkedett, az i. e. 5. és 6. században érte el tetőpontját. A játékokban a vallásnak is jelentős szerepe volt, áldozatokat mutattak be és ünnepségeket celebráltak Zeusz (akinek óriási szobra Olümpiában állt) és az isteni hős, Olümpia mitikus királyának, Pelopsznak a tiszteletére. A játékokon szereplő sportágak és a versenynapok száma változó volt. A versenyek győzteseit nagy tisztelet övezte és versekkel, szobrokkal magasztalták. A leghíresebb ókori olimpikon, a krotoni birkózó Milón volt, az egyetlen, aki hat olimpián is tudott győzedelmeskedni; az időszámításunk előtti 6. században élt.

Kérdések:
Mikor volt az első ókori olimpia?
Hány évenként tartottak az Ókorban olimpiát?
Mit jelent az olümpiád szó?
Volt-e jelentőségük az ókori olimpiáknak az időszámítás szempontjából?
Hány év egy olümpiád?
Melyik időszakban voltak a legnépszerűbbek az Ókorban az olümpiák?
Volt-e vallási jelentőségük az olümpiáknak?
Ki volt Olümpia királya a mítoszok szerint?
Hány sportágban versenyeztek az ókori olümpiai játékokon?
Mennyi ideig tartott egy ókori olimpia?
Ki volt a leghíresebb ókori olimpikon?
Hány olümpiát nyert Milón?
Kaptak-e érmet az Ókorban az olümpiák győztesei?
Hány ellenfelet győzött le a krotoni Milón?
Milyen áldozatokat mutattak be az ókori olümpiákon?
Mikor élt Pelopsz?
Hány sportoló vett részt egy-egy ókori olümpián?
qgen: title: Olimpiai játékok context: Mikor Róma terjeszkedni kezdett Görögország felé, a játékok már folyamatosan vesztettek jelentőségükből. Miután I. Theodosius római császár i. sz. 393-ban államvallássá nyilvánította a kereszténységet és betiltotta a pogány rendezvényeket, az olümpiai játékok is erre a sorsra kerültek. A játékokat legközelebb 1503 év múlva elevenítették fel újra.
Az ókori játékokon csak férfiak vehettek részt a versenyszámokban, és valamennyi sportoló meztelenül versenyzett az olimpián. A győzteseknek nem csak az első helyért járó dicsőség járt, hanem különböző jelképes díjakat is. Olümpiában olajfaágból, Püthóban babérből, Nemeában és Iszthmoszban vadzellerből font koszorúval is megkoronázták. Az olajág a remény és béke jelképe volt. Míg az olajág szimbóluma elért egészen az ókori játékoktól annak modern újjászületéséig, számos új olimpiai szimbólum is beépült az újkori olimpiai játékok történetébe. Például a lánghordozás az ókori olimpiai játékoknak nem volt része, noha az olimpiától függetlenül már akkoriban is rendeztek fáklyás váltófutásokat. Természetesen az ötkarikás zászló is új szimbólum, az ókori Görögországban nem használták, de az arany-, ezüst- és bronzérmek rendszere is új.

Kérdések:
Mi volt az előképe az olimpiai láng hordozásának?
Kaptak-e a győztesek arany-, ezüst- és bronzérmeket az ókori olümpiákon?
Mikor tartották az utolsó ókori olümpiát?
Miért lett vége az ókori olimpiáknak?
Szerepeltek-e női sportolók az ókori olimpiákon?
Milyen ruhában versenyeztek az ókori olimpiákon?
Mit tettek a győztesek fejére az olümpián?
Melyek azok a szimbólumok, amelyeket csak az újkori olimpiákon használnak?
Miért számítottak az olümpiai játékok pogány rendezvénynek?
Milyen növényből készült az olümpiai koszorú?
Miért versenyeztek meztelenül az Ókorban az olümpiák résztvevői?
Mit szimbolizál az olimpiai ötkarikás zászló?
qgen: title: Olimpiai játékok context: A hallássérült sportolók már 1924 óta szerveznek saját versenyeket. A paralimpiákon azok létrehozása óta sem vesznek részt, mivel nem alakítottak ki számukra külön kategóriát. A korábban Siketek Nemzetközi Játéka, majd Siketek Világjátéka néven tartott esemény 2000 óta viseli jelenlegi nevét, a NOB hozzájárulásával. Az első két alkalommal még az olimpia évében, annak helyszínén tartották, majd 1931-től az olimpiát megelőző, 1949 óta pedig az azt követő évben rendezik, attól függetlenül kiválasztott helyszínen. 1949 óta téli játékokat is szerveznek, az első kettő az olimpiai év után volt, 1955-től viszont a nyári olimpiát megelőző évben tartják négyévente (így a téli olimpiák 1994-es átállása óta egy évvel követik azokat).

Kérdések:
Mióta rendeznek olimpiához hasonló játékokat hallássérült sportolóknak?
Részt vehet-e siket sportoló az olimpiai játékokon?
Részt vesznek-e a siketek a paralimpián?
Miért nem szerepelnek a siket sportolók a paralimpián?
Mi volt a neve korábban a hallássérültek számára rendezett olimpiának?
Miért nincs siket kategória a paralimpián?
Mi a neve a siketek olimpiájának?
Ugyanabban a városban rendezik a Siketlimpiát, mint az olimpiát?
Létezik a hallássérült sportolók számára téli olimpia is?
Mióta tartanak téli Siketlimpiát?
Páros vagy páratlan években rendezik a Siketlimpiákat?
Milyen olimpiai sportágakban versenyezhetnek a hallássérült sportolók?
qgen: title: Olimpiai játékok context: Egyik legfőbb problémája az olimpiai játékok (és a nemzetközi sporteseményeknek általában) a doppingszerek, vagy más teljesítménynövelő drogok használata. A 20. század elején számos atléta kezdett teljesítményfokozókat használni. Például már az 1904. évi nyári olimpiai játékok maratonfutója, Thomas J. Hicks sztrichnint és konyakot kapott edzőjétől a verseny alatt. Ahogy a módszerek fejlődtek, egyre kétségtelenebbé vált, hogy a doppingolás nem csak fenyegetés a sportok feddhetetlenségét illetően, de potenciálisan végzetes mellékhatásokat is mutathat az atlétákra nézve. Az első, doppingszer által okozott haláleset az 1960. évi nyári olimpiai játékokon, Rómában történt. A római országúti versenyen a dán kerékpáros, Knud Enemark Jensen lebukott a kerékpárjáról, és később elhunyt. A halottkém vizsgálatából kiderült, hogy amfetamin hatása alatt állt. Az 1960-as évek közepétől a sportszervezetek kezdték tiltani a teljesítménynövelő szerek alkalmazását, a NOB 1967 óta támogatja ezt a tilalmat.

Kérdések:
Mikor történt az első olyan eset, amikor egy sportoló doppingszer miatt vesztette életét az olimpián?
Eleinte milyen teljesítménynövelő szereket kezdtek használni az olimpiai résztvevők?
Milyen teljesítménynövelő szert használt a dopping miatt az olimpiák történetében elsőként elhunyt sportoló?
Mióta tiltja a Nemzetközi Olimpiai Bizottság a teljesítménynövelő szerek használatát az olimpiákon?
Melyik sportág versenyzője volt az első az olimpiák történetében, aki dopping miatt halt meg verseny közben?
qgen: title: Olimpiai játékok context: Az első pozitív tesztű olimpikon Hans-Gunnar Lilkenwall, svéd öttusázó volt az 1968. évi nyári olimpiai játékokon (alkohol használatáért el is vették a bronzérmét). Hetvenhárom sportoló volt még érintett a következő 38 évben, közöttük számos érmes is. A legismertebb doppingolással összefüggő kizárás esete a kanadai sprinter, Ben Johnson nevéhez fűződik, aki megnyerte az 1988. évi szöuli olimpiai játékok 100 méteres síkfutását, de pozitív sztanozololtesztet produkált, következésképp elvették az aranyérmét, majd azt Carl Lewisnak adták, akit szintén többször gyanúsítottak teljesítménynövelő szerek használatával, noha sosem mutatott pozitív mintát.

Kérdések:
Doppingolt-e Carl Lewis az olimpiákon?
Ki volt az első olimpikon, akitől doppingvétség miatt vették el az érmét?
Milyen doppingszert találtak Ben Johnson szervezetében az 1988-as olimpián?
Milyen nemzetiségű sportoló volt az, aki elsőként produkált pozitív doppingtesztet olimpián?
Hány érmet vettek el olimpiai sportolóktól doppingvétség miatt?
qgen: title: Olimpiai játékok context: A vizsgálatok ellenére számos atléta folytatta a gyógyszerek szedését fizikai képességeik növelésére, lebukás nélkül. 1990-ben dokumentumokat hoztak nyilvánosságra, amelyekből kiderült, hogy keletnémet sportolónők tudomásuk nélkül szedtek asszimilációs szteroidokat és másfajta drogokat, amiket edzőiktől kaptak, sőt, a lányok már 11 éves koruktól elkezdték a gyógyszeres étrendet, a szüleik előzetes hozzájárulásával. Amerikai női úszók, mint például Shirley Babashoff meg is vádolták a kelet-németeket doppingszerek használatával az 1976. évi nyári olimpiai játékok előtt. Konkrét bizonyítékok azonban nem voltak a berlini fal leomlásáig, amikor is dokumentumok támasztották alá az amerikaiak sejtéseit, miszerint a keletnémet sportolók rendszeres állami támogatást kaptak állóképesség-javító szerekre. Az érintettek közül sokakat a német bíróságok vétkesnek találtak.

Kérdések:
Mikor robbant ki a keletnémet sportolónőkkel kapcsolatos doppingbotrány?
Tudtak-e arról a keletnémet sportolónők szülei, hogy a lányok teljesítménynövelő szereket kapnak?
Kik gyanúsították először doppingolással a keletnémet sportolónőket?
Tudtak-e a keletnémet állami szervek arról, hogy sportolóik doppingszereket használtak?
Milyen doppingszereket kaptak a keletnémet sportolónők?
Milyen hatással voltak a doppingszerek a keletnémet sportolónőkre?
Milyen formában kaptak doppingszereket a keletnémet sportolónők?
Miért nem sikerült sokáig kideríteni, hogy valőban doppingoltak-e a keletnémet sportolónők?
Milyen dokumentumok bizonyították, hogy a keletnémet sportolónők doppingoltak?
Mikortól kaptak a keletnémet sportolónők doppingszereket?
qgen: title: Olimpiai játékok context: Az olimpiai játékokat számos alkalommal politikai incidensek is befolyásolták. A legismertebb ilyen eset az 1936-os berlini olimpiai játékok volt, melyet a nácik egyfajta propagandaként használtak fel. A Szovjetunió nem vett részt az olimpiai játékokon az 1952-es helsinki olimpia előtt, ehelyett saját versenysorozatot rendeztek sportolóik számára, amit Szpartakiádnak neveztek el.
Politikai incidensek az 1968-as mexikóvárosi olimpiai játékokon is történtek, csak kisebb léptékben. Két amerikai atléta, Tommie Smith és John Carlos a „Fekete erő” amerikai polgárjogi mozgalom küzdelmére hívta fel a figyelmet magasra tartott öklükkel, a 200 méteres síkfutás eredményhirdetésén. Válaszul a NOB amerikai elnöke, Avery Brundage arra utasította az Egyesült Államok Olimpiai Bizottságát, hogy azonnal küldjék haza a két sportolót, vagy megvonja az egész futócsapat versenyzési jogát.
A politika beavatkozása az olimpiai játékokba napjainkban is aktuális téma.

Kérdések:
Mi a Szpartakiád?
A Szovjetúnió mikortól vett részt az olimpián?
Hol tartották az olimpiát 1936-ban?
Miképp használta propagandacélokra Németország a berlini olimpiát?
Milyen mozgalom a "Fekete erő"?
Mi a jelképe a "Fekete erő" mozgalomnak?
Milyen számban indult az 1968-as olimpián Tommie Smith?
Hazaküldték-e Tommie Smith-t és John Carlost az 1968-as olimpiáról?
Milyen nemzetiségű elnöke volt a Nemzetközi Olimpiai Bizottságnak 1968-ban?
Voltak-e politikai incidensek az 1980-as olimpián?
Melyik országban rendezték az 1968-as olimpiát?
Hol rendezték az 1968-as olimpiát?
Miért nem vett részt a Szovjetúnió egy ideig az olimpián?
qgen: title: Olimpiai játékok context: Coubertin báró azon reménye, hogy az olimpiai játékok teljes világbékét hoznak, nem váltak valóra. Három olimpiát nem tudtak megrendezni: az 1916-os játékokat az első világháború miatt, az 1940-es és az 1944-es nyári és téli olimpiai játékokat a második világháború miatt. A legújabb és legfurcsább ilyen eset a 2008-as oszétiai háború Grúzia és Oroszország között volt, amely a 2008-as olimpiai játékok nyitóünnepségével egy napon kezdődött.
Az olimpiai játékokat a terrorizmus is fenyegeti. 1972-ben, amikor a nyári olimpiai játékokat Münchenben tartották, az izraeli olimpiai küldöttség tizenegy tagját ejtette túszul a „Fekete Szeptember” nevű palesztin terroristacsoport. A német akciócsoport szabadítási kísérlete tragédiába torkollott, az öt terrorista mellett kilenc izraeli sportoló is életét vesztette, az eset müncheni mészárlás néven vált hírhedtté. Az 1996-os atlantai olimpián, az olimpiai játékok 100 éves évfordulójára készített parkban egy pokolgépes támadás során meghalt két ember, összesen 111-en sérültek meg. A bombát egy Eric Robert Rudolph nevű amerikai terrorista készítette, jelenleg életfogytiglani börtönbüntetését tölti a Colorado állami ADX Florence börtönben.

Kérdések:
Mit szeretett volna elérni Coubertin báró az olimpiai játékokkal?
Elhozták-e az olimpiai játékok a világbékét?
Hány újkori olimpia maradt el?
Hány újkori olimpiát nem tudtak megrendezni?
Miért maradt el az 1916-os olimpia?
Megjelenik-e a terrorizmus az olimpiákon?
Milyen incidens történt az 1972-es olimpián?
Melyik város adott otthont az 1972-es nyári olimpiának?
Hányan haltak meg a müncheni mészárlásban?
Mikor volt a müncheni mészárlás?
Sikerült-e kiszabadítani a túszokat az 1972-es olimpián?
Miért robbantottak pokolgépet az 1996-os olimpián?
Hány áldozata volt a pokolgépes merényletnek az atlantai olimpián?
Mi volt a célja a Fekete Szeptember terroristacsoportnak?
Milyen erőszakos cselekmény történt a 2008-as olimpián?
qgen: title: Olimpiai játékok context: Az Amerikát ért sokkoló 2001. szeptember 11-ei terrortámadások után az első olimpia a Salt Lake City-ben rendezett 2002. évi téli olimpiai játékok volt. A 2002-es játékok előtt nem volt precedens arra, hogy ennyi pénzt költöttek volna a játékok, a sportolók és a nézők biztonságára. Az olimpiai játékok világszerte nagy sikernek örvendtek, ezért sokan tartottak attól, hogy a játékok lesz a terrorszervezetek támadásainak legfőbb célpontja. Ennek következtében egyre inkább előtérbe kerültek az olimpiai játékok biztonsági kérdései.
A mexikói kormány az 1968. évi nyári olimpiai játékokat tíz nappal megelőzően egyfajta mentségként használta a közelgő játékokat a diáktüntetések véres elfojtására. Később az incidens tlatelolcói mészárlás néven vált ismertté. A kínai kormányt több vád érte a 2008-as tibeti zavargások erőszakos leveréséért a pekingi olimpia előtt. Az érdeklődés mindkét esetben arra ösztönözte a rendező országokat, hogy az olimpiai játékokat használják saját határaikon belül a politikai nézeteltérések háttérbe szorítására.

Kérdések:
Hol tartották a 2002-es téli olimpiát?
Miért költöttek minden addiginál több pénzt 2002-ben az olimpia biztonságára?
Többet vagy kevesebbet költöttek 2002-ben az addigiakhoz képest az olimpia biztonságos megrendezésére?
Mitől féltek az olimpia szervezői 2001 után?
=2. Milyen esemény miatt fordítottak 2002-től nagyobb figyelmet az olimpia biztonságára?
Mennyivel került többe a 2002-es olimpia biztonságossá tétele, mint a korábbiaké?
Hogyan kezelte a mexikói kormány az 1968-as diáktüntetéseket?
Miért kezelte a mexikói kormány erőszakkal az 1968-as diáktüntetéseket?
A közelgő olimpia volt-e a valós oka az 1968-as mexikói diáklázadások vérbe fojtásának?
Mit nevezünk tlatelolcói mészárlásnak?
Kína milyen zavargásokkal nézett szembe a pekingi olimpia előtt?
Hogyan kezelte Kína a 2008-as zavargásokat Tibetben?
Mely országok használták az olimpiát arra, hogy erőszakos megoldást keressenek a belpolitikai zavargásokra?
Miért váltak egyre fontosabbá az olimpián a biztonsági kérdések?
Érte-e terrortámadás a 2002-es olimpiát?
qgen: title: Olimpiai játékok context: Az olimpiai játékok szervezésében világszerte számos szervezet érdekelt, e szervezetek alkotják együtt az olimpiai mozgalmat. Az Olimpiai Oklevélben a szabályokat és az irányelveket ezek a szervezetek fogalmazták meg. Az olimpiai mozgalom legfőbb szövetsége az Nemzetközi Olimpiai Bizottság, amelynek jelenlegi elnöke Jacques Rogge. A NOB-ot az olimpia kormányzó szervének is tekinthetjük. A NOB felügyeli az olimpiai szervezeteket és a rendező országok kötelezettségeinek teljesítését. A NOB hoz döntést az összes fontos kérdésben, mint például a rendező város kiválasztása, az olimpiák programjának összeállítása stb. A NOB-on kívül számos szervezet segíti az olimpiai mozgalmat (a három legfőbb ezek közül lentebb olvasható). Nagy általánosságban az olimpiai mozgalom kifejezésbe beleszámít minden és mindenki, amit és akit az olimpia magába foglal. Ilyenek a nemzeti sportot irányító szervek, a sportolók és nem utolsósorban az olimpiai játékok szponzorai.
Az olimpiai mozgalom legfontosabb szervei:
Nemzetközi szövetségek (NSZ, angolul IFs), a sport kormányzó szervei (például a FIFA, a labdarúgás szervezete, vagy az FIVB, a röplabda szövetsége).

Kérdések:
Mit takar az olimpiai mozgalom kifejezés?
= 1. Hogyan definiáljuk az olimpiai mozgalmat?
Mit tartalmaz az Olimpiai Oklevél?
Milyen dokumentum rögzíti az olimpia szabályait?
Mit takar a NOB rövidítés?
Mi a feladata a NOB-nak?
Ki dönt arról, hogy melyik város rendezhet olimpiát?
Az olimpiát támogató cégek is beletartoznak az olimpiai mozgalomba?
Hogyan választják ki, hogy melyik ország rendezheti az olimpiát?
Kik döntenek arról, hogy mely sportágak szerepeljenek az olimpián?
Kik lehetnek az olimpiák szponzorai?
qgen: title: Olimpiai játékok context: Nemzeti olimpiai bizottságok (angolul NOCs), amelyek a saját országukban szabályozzák az olimpiai mozgalmat (például a MOB, a Magyar Olimpiai Bizottság; a USOC, az Egyesült Államok nemzeti olimpiai bizottsága).
Olimpiai játékok rendezőbizottsága (OJR, angolul OCOG), amely szervezet az olimpiai játékok lebonyolításáért felelős.
Jelenleg összesen 205 nemzeti olimpiai bizottság és 35 nemzetközi szövetség része az olimpiai mozgalomnak. Az olimpiai játékok rendezőbizottságai az adott olimpiai játékok befejezése után, a szükséges lezáró tevékenységet követően feloszlanak.

Kérdések:
Mit jelent a MOB rövidítés?
Mi a feladatuk a nemzeti olimpiai bizottságoknak?
Melyik szervezet feladata az olimpiai játékok megszervezése?
Hány országnak van olimpiai bizottsága?
Kik vagy milyen szervezetek alkotják az olimpiai játékok rendezőbizottságát?
Hogy mondjuk angolul a Magyar Olimpiai Bizottságot?
Mennyi időre hozzák létre az olimpiai játékok rendezőbizottságát?
qgen: title: Olimpiai játékok context: A Nemzetközi Olimpiai Bizottságot számos kritika érte és éri. Az egyik ezek közül a nyugati rendezővárosok favorizálása. Az eddigi és a következő ismert 41 rendezőváros közül 34 Európában vagy Észak-Amerikában található. Az 1988. évi szöuli nyári olimpiai játékokkal együtt mindössze négy ázsiai vagy óceániai nyári helyszín volt, amely – az olimpiai játékok első 92 évének tradícióihoz mérten – javuló tendenciát jelent. Eddig azonban valamennyi dél-amerikai és afrikai pályázat elbukott. Sokan úgy tartják, hogy az olimpiai játékoknak idővel meg kell jelenniük a szegényebb régiókban is, az infrastruktúrába való befektetés hosszú távon jelentős fejlődést hozna ezekben a térségekben. Tény azonban, hogy az olimpiai játékok megrendezése egyre nagyobb költségekkel jár, a várható haszon pedig általában csekély mértékű. Sokak szerint a tendencia nem szándékos, hanem a más városok pályázatainak a kívánttól elmaradó színvonala okozza. 2016-ban először rendezett olimpiát dél-amerikai város, Rio de Janeiro.

Kérdések:
Igaz-e, hogy a Nemzetközi Olimpiai Bizottság előnyben részesíti a nyugati városokat, amikor az olimpia rendezésének helyszínéről dönt?
Mi az oka annak, hogy az olimpiákat túlnyomórészt Európában vagy Észak-Amerikában rendezik?
Mely ázsiai vagy óceániai városban rendeztek már olimpiát?
Megéri olimpiát rendezni az erre pályázó városoknak?
Mikor rendeztek először olimpiát Dél-Amerikában?
Melyik városban rendeztek nyári olimpiát 1988-ban?
Miért lenne hasznos a szegényebb régióknak is olimpiát rendezniük?
Volt-e már Afrikában olimpia?
Hány afrikai város pályázott eddig olimpia szervezésére?